cyanic-selkie/wikianc huggingface dataset:
Տելուր
Քիմիական հատկություններ
Տելուրը հեշտությամբ միանում է հալոգենների հետ, առաջացնելով հալոգենիդներ (TeX2, TeX4, TeF6)։
Տաքացնելիս միանում է մետաղների (ստացվում են տելուրիդներ) և որոշ ոչ մետաղների հետ։ Լուծվում է խիտ ծծմբական և ազոտական թթուներում։
Իզոտոպներ
Բնական տելուրը բաղկացած է 120, 122-126, 128 և 130 զանգվածի թվերով 8 կայուն իզոտոպներից, որոնցից առավել տարածված են 126Te (18,7%), 128Те (31,79%) և 130Те (34,48%)։
Ստացվել են 107-135 զանգվածի թվերով 16 ռադիոակտիվ իզոտոպները, որոնցից կարևոր են 127Te (T1/2= 105 օր) և 129Te (T1/2=33,5 օր)։
Կիրառություն
Տելուրը օգտագործում են մետալուրգիայում, որպես լեգիրացնող խառնուրդ կապարը, չուգունը և պողպատը դյուրամշակելի դարձնելու և նրանց կարևոր մեխանիկական հատկություններ հաղորդելու, ապակու արտադրության մեջ՝ կարմիր և շագանակագույն ապակի, հախճապակի և արծններ ստանալու համար։
Տելուրիի միացությունները կիրառվում են կիսահաղորդիչների արդյունաբերության, լուսանկարչության մեջ։ Տելուրի թույլատրելի պարունակությունը օդում 0,01 մգ/մ3 է։
Արտաքին հղումներ
Կատեգորիա:Կիսամետաղներ Կատեգորիա:Խալկոգեններ Կատեգորիա:Ծայրահեղ վնասակար նյութեր Կատեգորիա:Տելուր
Էլ Պալյարեսոս
Էլ Պալյարեսոս (Pallaresos, Els Pallaresos, Els Pallaresos), մունիցիպալիտետ Իսպանիայում։ Գտնվում է Տառագոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Տառագոնես շրջանում։ Տարածքը կազմում է՝ 5,53 կմ2։ Բնակչությունը՝ 4126 մարդ (2010 թվականի տվյալներով)։
Արտաքին հղումներ
Կատեգորիա:Իսպանիայի քաղաքներ
Էդուարդ Բագրինցև
Էդուարդ Արթուրի Բագրինցև (Эдуард Артурович Багринцев, ), հայ և ռուսաստանցի ֆուտբոլիստ, հարձակվող։ Ծնվել է Ռուսաստանի Սոչի քաղաքում, նախկինում ներկայացրել է Ռուսաստանի երիտասարդական հավաքականները։ Այժմ խաղում է Սլովակիայի «Դուբնիցա» ակումբում։
Ակումբային կարիերա
Էդուարդ Բագրինցևն իր նորամուտը նշել է ԲԿՄԱ ֆուտբոլային ակումբի հիմնական թիմի կազմում 2021 թվականի սեպտեմբերի 23-ին՝ Ռուսաստանի գավաթի խաղարկության «Զենիթ-Իժևսկի» դեմ խաղում ։
2022 թվականի սեպտեմբերի 1-ին Բագրինցևը տեղափոխվել է Սլովակիայի «Դուբնիցա», ԲԿՄԱ-ն պահպանել է նրան հետ գնելու տարբերակը ։
Միջազգային կարիերա
Էդուարդ Բագրինցևը ծնվել է Ռուսաստանում և ներկայացնում էր Ռուսաստանը կրտսեր տարիքային խմբերի հավաքականներում (մինչև 15, 16, 17 և 19 տարեկաններ )։ Նրա հայրը հայ է, իսկ մայրը՝ կիսով չափ հայ։ 2022 թվականի ապրիլին Բագրինցևը հայտարարել է, որ որոշել է ներկայացնել Հայաստանը հենց որ պաշտոնապես ստանա քաղաքացիություն ։
2023 թվականի ապրիլի 8-ին հայտարարվեց, որ Բագրինցևին տրվել է Հայաստանի անձնագիր և նա կհրավիրվի Հայաստանի ազգային հավաքական ։
Կարիերայի վիճակագրություն
2022 թվականի մայիսի 21-ի դրությամբ
Արտաքին հղումներ
Կատեգորիա:ԲԿՄԱ Մոսկվայի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Հայ ֆուտբոլիստներ Կատեգորիա:Ապրող անձինք Կատեգորիա:Ռուս ֆուտբոլիստներ
Ստրուգացկի եղբայրներ
Ստրուգացկի եղբայրներ (Братья Стругацкие), Արկադի (1925 թ. օգոստոսի 28, Բաթում - 1991 թ. հոկտեմբերի 12, Մոսկվա) և Բորիս Նաթանովիչ (1933 թ. ապրիլի 15, Լենինգրադ - 2012 թ. նոյեմբերի 19, Սանկտ-Պետերբուրգ), խորհրդային գրողներ, համահեղինակներ, սցենարիստներ, ժամանակակից գիտական և սոցիալական ֆանտաստիկայի դասականներ։
Արկադի Ստրուգացկին ավարտել է Բերդիչևի հետևակային ուսումնարանը, այնուհետև գործուղվել է Օտար լեզուների ռազմական ինստիտուտ, որն էլ ավարտել է 1949 թվականին՝ «անգլերեն և ճապոներեն լեզուների թարգմանիչ» որակավորմամբ։ Բորիս Ստրուգացկին ավարտել է Լենինգրադի պետական համալսարանի Մեխանիկա-մաթեմատիկական ֆակուլտետը՝ «աստղագետ» որակավորմամբ (1955)։ Ստրուգացկիներների առաջին իսկ գիտաֆանտաստիկ պատմվածքներին ու վիպակներին («Բոսորագույն ամպերի երկիրը», 1959, և այլն) հատուկ են եղել ուշադրությունը հերոսների ներաշխարհի նկատմամբ, մանրամասների «ռեալիստականությունը», հումորը։ Մշակելով առավելապես սոցիալֆիլմերի ֆանտաստիկայի ժանրը («Վերադարձ», 1962, նովելների շարք, «Փախուստի Փորձ», 1962, «Հեռավոր Ծիածան», 1964, «Դարի գիշատիչ իրերը», 1965, «Մարդաբնակ կղզին», 1971, վիպակներ), որը Ստրուգացկիների ստեղծագործությունում հաճախ ձեռք է բերում երգիծական գրոտեսկի գծեր («Մարսեցիների երկրորդ արշավանքը», 1967), հեղինակները պաշտպանում են առաջընթացի մարդասիրական իդեալը, նախազգուշացնում ոգեզուրկ «բարօրությունից», հանդես գալիս ստրկացման ամեն մի ձևի դեմ, խորհրդածում հասարակության մեջ անհատի դերի, ապագայի հանդեպ պատասխանատվության մասին։ Նրանց որոշ գործեր («Խունջը թեքության վրա», 1966—1968 թվականներին, վիպակ) վիճաբանություններ են հարուցել մամուլում։ Ստրուգացկիների ստեղծագործությունները թարգմանվել են օտար լեզուներով։
Ծանոթագրություններ
Կատեգորիա:Խորհրդային տղամարդ գրողներ Կատեգորիա:20-րդ դարի թարգմանիչներ Կատեգորիա:20-րդ դարի տղամարդ գրողներ Կատեգորիա:Խորհրդային վիպասաններ
Թիվի (գետակ)
Թիվի, գետակ Արաքսի ավազանում՝ նրա ձախակողմյան վտակ Գիլան գետի օժանդակը ։
Դե ստիլ
Դե ստիլ (De Stijl), 1917 թվականին Լեյդեն քաղաքում ձևավորված նկարիչների խումբ ։ Նկարչական այս ուղղությունը հաճախ անվանվում է նեոպլասիցիզմ ։
Ստեղծման առանձնահատկություններ
Հիմնադիրների շարքերում են Թեո վան Դուսբուրգը, Պիտ Մոնդրիանը, Բարտ վան դեր Լեկը, ճարտարապետներ Յակոբս Յոհաննես Աուդը, Յան Ուիլսը և Ռոբերտ վան դը Հոֆը, քանդակագործ Ջորջ Վանտոնգերլոն և պոետ Անտոնի Կոկը։ Ավելի ուշ նրանց միացան Ջինո Սևերինին, Ջան Արպը, Հերիթ Ռիթվելդը, Էլ Լիսիցկին, Ֆրիդրիխ Ֆորդեմբերգ֊Հիլդևարտը, Ղազար Դոմելա Նյուվենհեյսը և Կոնստանտին Բրանկուզին։
1917֊1931 թվականներին խումբը տպագրեց Դե ստիլ թերոը, որում նրանք հրապարակում էին նրանց էսթետիկ ծրագիրը ։ Նրանց գլխավոր առանձնահատկությունը արվեստի ռադիկալ թարմացումն էր հիմքից՝ մարդկանց ներքուստ փոխելու ճանապարհով։ Նրանք ասում էին, որ նկարիչը չպետք է աշխատի իր աշխատասենյակում փակված ու որպես տեխնիկական մասնագետ չպետք է քննադատի իր ժամանակակից հասարակական և տնտեսական հարցերը։ Նկարչական աշխատանքները պետք է ունենան ռացիոնալ֊ուտիլիտարիստական շեշտ, պետք է լինեն խոհեմ, հասկանալի և էներգետիկ։
Սա ստեղծելու համար նկարների հիմնական տարրերը հանդիսանում էին սուր ծայրերը և 3 գույներ՝ կարմիր, դեղին և կապույտ, իսկ հավելյալ գույներ էին հանդիսանում սևը և սպիտակը ։
Ճարտարապետության և դիզայնի մեջ այս սկզբունքները կիրառելով՝ բացահայտվեց հասարակական֊գործառական մի կանոն․ կառուցումը արտահայտվում էր պատկերով, որը կարծես բարձրանում է գետնի տակից։ Դե ստիլ շարժման էսթետիկ և փիլիսոփայական պուրիզմը մեծ ազդեցություն թողեց 20-րդ դարի ճարտարապետության վրա, սկզբում բաուհաուզի միջոցով, որ Թեո վան Դեսբուրգը քարոզում էր 1921֊1923 թվականներին։ Այն շատ վառ կերպով հայտնվում էր Վոլտեր Գրոպիուսի, Միս վան դեր Ռոեի, Լե Կորբուզիեի, Էրիկ Մենդելսոնի, Բրունո Տաուտի աշխատանքներում։
Ծանոթագրություններ
Կատեգորիա:Արվեստի ոճեր Կատեգորիա:Ճարտարագիտություն Կատեգորիա:Ավանգարդիզմ
Սիրելի՛ս, ես փոքրացրել եմ երեխաներին (ֆիլմ)
«Սիրելի՛ս, ես փոքրացրել եմ երեխաներին» (Honey I Shrunk the kids), ամերիկյան ընտանեկան ֆիլմ։ Առաջին ֆիլմը գյուտարար Զալինսկիի մասին։
Անոտացիա
Պրոֆեսոր Զալինսկին հայտնագործում է փոքրացնող սարք։ Երբ նա կատարում էր զեկուցում, նրա երեխաները վերցնում են հարևանին, պատահական միացնում են համակարգը և դարձնում են մարդկանց փոքր։
Նախկին ԽՍՀՄ-ում
1990-ական թվականների սկզբներին ԽՍՀՄում հայտնի դարձավ ֆիլմը, որպես «ծովահենային» վիդեոերիզների վրա Ալեքսեյ Միխաելովի և Պավլա Սանաեվայի թարգմանությամբ։ 1990-ականների վերջին դուրս եկավ լիցենզիոն VHS-ը Վիդեոսերվիզի անհատական արտադրությամբ և «Disney Videos» բազմաձայն թարգմանությամբ։
Արտաքին հղումներ
Կատեգորիա:1989 ֆիլմեր Կատեգորիա:Անգլերեն ֆիլմեր Կատեգորիա:Ֆանտաստիկ ֆիլմեր գիտնականների մասին Կատեգորիա:Սիրելի՛ս, ես... (ֆիլմաշար) Կատեգորիա:Ֆիլմեր միջատների մասին Կատեգորիա:Ամերիկյան ֆիլմեր Կատեգորիա:Walt Disney Pictures ֆիլմեր Կատեգորիա:Ամերիկյան ընտանեկան ֆիլմեր Կատեգորիա:Ամերիկյան գիտաֆանտաստիկ ֆիլմեր Կատեգորիա:Ամերիկյան կինոկատակերգություններ Կատեգորիա:Ամերիկյան արկածային ֆիլմեր Կատեգորիա:Ֆիլմեր, որոնց գործողությունները տեղի են ունենում ԱՄՆ-ում Կատեգորիա:Warner Bros. ֆիլմեր
Կանգ Ջի Հվանգ
Կանգ Ջի Հվանգ (հանգըլ՝ 강지환, կորեերենի նոր ռոմանականացում՝ Gang Ji-hwan,, ի ծնե՝ Ջո Թե Գյու (հանգըլ՝ 조태규, հանջա՝ 趙太奎, կորեերենի նոր ռոմանականացում՝ Jo Tae-gyu)), հարավկորեացի դերասան, հայտնի է դարձել «Սրճարան» (2010), «Խաբիր ինձ» (2011) սերիալներում խաղացած դերերի շնորհիվ։
Կենսագրություն
Կանգը դեբյուտ է ունեցել The Rocky Horror Show и Grease մյուզիքլներում։ Այնուհետև նա էպիզոդիկ դերեր է խաղացել հայտնի կորեական հեռուստասերիալներում՝ Summer Scent (KBS2, 2003), Nonstop 4 (MBC, 2003), Youth! Fly To The Sky (KBS2, 2004), More Beautiful Than A Flower (KBS2) : Նա հայտնի է դարձել և սկսել մարմնավորել գլխավոր դերեր MBC հեռուստաընկերության «Ուժեղ եղիր Գամ Սուն» հեռուստասերիալի շնորհիվ, որտեղ նա նկարահանվել է Հան Հե Ջինի հետ։ Այս սերիալի շնորհիվ նա հայտնի դարձավ նաև Ճապոնիայում, Չինաստանում, Թայվանում ։ 2009 թվականին նա նկարահանվել է «Իմ ընկերուհին հատուկ գործակալ է» ռոմանտիկ կատակերգությունում Կիմ Հա Նըլի հետ և ստացել Grand Bell Awards մրցանակ «Լավագույն նոր դերասան» աբվանակարգում։ 2011 թվականին նկարահանվել է «Խաբիր ինձ» հեռուստասերիալում Յու Ըն Հեի հետ։
Արտաքին հղումներ
Կատեգորիա:Սեուլ քաղաքում ծնվածներ Կատեգորիա:Հարավկորեացի դերասաններ Կատեգորիա:Հարավկորեացի կինոդերասաններ
Ադամանդե գանգ
«Ի սեր Աստծո» (For the Love of God) կամ «Դեմիեն Հիրսթի ադամանդե գանգը» ժամանակակից բրիտանացի նկարիչ Դեմիեն Հիրսթի ամենաթանկարժեք աշխատանքը՝ մարդու գանգ՝ զարդարված ադամանդներով և պլատինով։ Ադամանդե գանգը համարվում է ամենաթանկ արվեստի գործը, որի հեղինակը դեռևս ողջ է։
Մացառեղեգ
Մացառեղեգ, օձի թուր, մացառեղեգազգիների ընտանիքի բազմամյա ջրաճահճային խոտաբույսերի ցեղ։ Հայտնի է 20 տեսակ։
Ադամանդե գանգ
Հիրսթի խոսքերով ստեղծագործության անվանման պատճառը հանդիսացել են մոր խոսքերը, երբ նա որդուն ասել է․ «For the love of God, what are you going to do next?» («ի սեր Աստծո, հետո ինչ ես պատրաստվում անել», for the love of God — «որովհետև դա սեր է առ աստված» ։
Հիրսթի համար հիմք է ծառայել տղամարդու գանգը, ենթադրվում է, որ այն եղել է 35-ամյա եվրոպացու գանգ, որն ապրել է  1720 և 1810 թվականներին։ Գանգի ողջ մակերեսը, բացի յուրահատուկ ատամներից,  ծածկված է   8․601 ադամանդով, ընդհանուր՝ 1106,18 կարատ կշռով։ Ճակատային մասի կենտրոնում գտնվում է ստեղծագործության գլխավոր բաղադրիչը՝ տանձաձև վարդագույն ադամանդը ։ Աշխատանքի վրա Հիրսթը ծախսել է  14 միլիոն ֆունտ ստերլինգ։
Առաջին անգամ ստեղծագործությունը հանրությանն է ներկայացվել 2007 թվականի հունիսին՝ Լոնդոնի White Cube պատկերասրահում, մեկ տարի անց գանգը տեղափոխվել է Ամստերդամի պետական թանգարան։ 2007 թվականին ներդրումների նպատակով, այն կոնսորցիումը, որի մեջ մտնում էր նաև Հիրսթը, նրա մենեջեր Ֆրենկ Դարֆին, White Cube  պատկերասրահի ղեկավար և հայտնի ուկրաինացի մեկենաս Վիկտոր Պինչուկը, գնել են գանգը 50 միլիոն ֆունտով (100 միլիոն ԱՄՆ դոլար) ։
Արտաքին հղումներ
Կատեգորիա:Գանգ Կատեգորիա:Թանկարժեք իրեր
Ելմադաղ
Ելմադաղ, լեռնաշղթա Հայկական լեռնաշխարհում, Հայկական Տավրոսի արևմտյան հատվածում, Խարբերդի շրջանում։ Բարձրությունը 2081 մ է ։
Ծանոթագրություններ
Կատեգորիա:Թուրքիայի լեռնաշղթաներ Կատեգորիա:Խարբերդի նահանգ
Մացառեղեգ
Կենսաբանական նկարագիր
Ցողունը կանգուն է կամ լողացող, բարձրությունը՝ 30-40 (60) սմ։ Տերևները հերթադիր են, նեղ գծաձև, թեթևակի ուռուցիկ։ Ծաղկաբույլը գնդաձև է, արականները՝ փոքր՝ դասավորված ցողունի վերին մասում, իգականները՝ դրանցից ցած, ավելի խոշոր։ Ծաղկում է մայիս-օգոստոսին։ Պտուղն ընկուզիկանման է, միասերմ։
Հայաստանում
Հայաստանում՝ 4 տեսակ՝
Տարածում
Տարածված է Վայոց ձորի, Գեղարքունիքի, Լոռու, Սյունիքի մարզերի, Արարատյան գոգավորության գրեթե բոլոր լճերում, լճակներում, դանդաղահոս գետերում և ջրամբարներում (800-2400 մ բարձրություններում)։
Կիրառում
Դրանցով սնվում են ջրլող թռչուններն ու կենդանիները։ Փոքրիկ մացառեղեգները հանդիպում են միայն Լոռու մարգում, աճում են միջին գոտու ծանծաղ լճերում և տորֆային ճահիճներում (1500 մ բարձրություններում). գրանցված է Հայաստանի Կարմիր գրքում։
Տեսակներ
Ցուցակը ներկայացված է հատուկ Կյույի Թագավորական բուսաբանական այգու բազայի տվյալների.
Հոմանիշ
, 1763
Արտաքին հղումներ
Կատեգորիա:Բույսեր այբբենական կարգով Կատեգորիա:Մացառեղեգագգիներ
Ջանեթ (Քիշոլմ) Լի
Կենսագրություն
Ջանեթը ծնվել է Օնտարիոյի Վուդսթոք քաղաքում Քիշոլմների ընտանիքում։ Սովորել է Hamilton Normal School-ում, որտեղ ստացել է ուսուցչի վկայականը և ստեղծել է առաջին մանկապարտեզի ծրագիրը քաղաքում։ 1890 թվականին ամուսնացել է Էրլանդ Լիի հետ՝ ֆերմեր, կառավարության աշխատակից և ուսուցիչ Սթոնի Քրիքից, Օնտարիո։ Նրանք ունեցել են 5 երեխա՝ Գորդոնը, Ալիսը, Հիլդան, Ֆրանկը և Մարջորին։
Ջանեթն ամուսնու՝ Էրլանդ Լիի և Ադելաիդ Հուդլեսի հետ միասին համարվում են Կանանց առաջին ինստիտուտի համահիմնադիրներ, որը ներկայումս համաշխարհային կազմակերպություն է, որն ի սկզբանե ստեղծվել է մեկուսացված գյուղական կանանց կրթության խթանման նպատակով։ Խումբը միջազգայնորեն հայտնի է որպես «Աշխարհի ասոցացված գյուղական կանայք»։ Ջանեթ Լիին է վերագրվում 1897 թվականի փետրվարի 25-ին իր ճաշասենյակի սեղանի վրա Կանանց ինստիտուտի բնօրինակի ստեղծման փաստաթուղթը գրելը ։
Սթոնի Քրիքի տարրական դպրոցը 1987 թվականին անվանվել է Ջենեթ Լիի անունով։ Լիերի ընտանիքի տունը, որը հայտնի է որպես «Էդգեմոնտ» (Edgemont), 1972 թվականին դարձել է Էրլանդ Լիի թանգարանը։
Արտաքին հղումներ
Կատեգորիա:Կանադացի ուսուցիչներ
3D Movie Maker
Ծրագրում ներկայացված են երկու օգնական կերպարներ՝ օգտատերերին ծրագրի տարբեր առանձնահատկություններով առաջնորդելու համար. Մակզին (հնչյունավորել է Մայքլ Շապիրոն) օգնություն է տրամադրում ամբողջ ստուդիայում, մինչդեռ նրա օգնական Մելանին տրամադրում է այլ տարբեր ձեռնարկներ։ Nickelodeon 3D Movie Maker-ում օգտատերը փոխարենը առաջնորդվում է Stick Stickly-ով։
3D Movie Maker-ը կառուցված է BRender-ի՝ 3D գրաֆիկայի շարժիչի վրա, որը ստեղծվել է Argonaut Software-ի կողմից։ Մոդելներն ու հետին պլանները պատրաստվել են Illumin8 Digital Pictures-ի կողմից (այժմ չգործող գրաֆիկական ստուդիա)՝ օգտագործելով Softimage մոդելավորման ծրագրակազմը, իսկ կինոյի ներածությունը և օգնության հաջորդականությունները պատրաստվել են Productions Jarnigoine-ի կողմից, որն այժմ ոչ ակտիվ պրոդյուսերական ընկերությունը հիմնադրել է Ժան-Ժակ Թրեմբլեն։ 1998 թվականին Space Goat անունով օգտատերը ստեղծեց 3dmm.com կայքը, որը թույլ է տալիս օգտատերերին վերբեռնել ֆիլմեր և մոդերներ 3DMM-ի համար։ 3dmm.com-ն այսօր էլ օգտագործվում է 3DMM-ի շատ սիրահարների կողմից։
Ընդհանուր ակնարկ
3D Movie Maker-ում ֆիլմ ստեղծելը պարզ գործընթաց է, որը թույլ է տալիս օգտվողներին հեշտությամբ ստեղծել տարբեր տեսակի ֆիլմեր։ Լռելյայնորեն հասանելի են 40 դերասան/դերասանուհի (յուրաքանչյուրը 4 տարբեր զգեստներով և մի շարք գործողություններով), ինչպես նաև 20 տարբեր ռեկվիզիտներ։ Օգտագործողի համար հասանելի են տասներկու տարբեր տեսարաններ, որոնցից յուրաքանչյուրը պարունակում է տեսախցիկի մի քանի տարբեր անկյուններ։ Ներառված են բազմաթիվ նմուշային ձայնային և MIDI երաժշտական հոլովակներ, սակայն բնօրինակ ձայները կարելի է ձայնագրել խոսափողի միջոցով, մինչդեռ արտաքին .wav և .MIDI ֆայլերը կարող են ներմուծվել։
Ֆիլմերի ստեղծման ձևը 3DMM-ով նման չէ կինոխցիկի ձևին։ 3DMM-ում կինոխցիկը աշխատում է՝ արագ հաջորդականությամբ կադրեր ձայնագրելով։ 3DMM-ը պահպանում է նիշերի և առարկաների դիրքերը յուրաքանչյուր կադրի համար. այն շարժվում է վայրկյանում 6-ից 8 կադր արագությամբ, ինչը ֆիլմերը դարձնում է սպասվածից ավելի ճեղքված։ Ավարտված ֆիլմը կարող է դիտվել միայն 3DMM-ի ներսում՝ օգտագործելով վիրտուալ դահլիճը կամ ստուդիան, եթե այն չի փոխարկվել վիդեո ֆայլի ձևաչափի երրորդ կողմի օգտակար ծրագրի միջոցով։ Հավելվածի օգտատիրոջ միջերեսը կենտրոնացած է մի քանի սենյակներից բաղկացած թատրոնի շենքի վրա. տոմսերի խցիկ, որտեղ օգտատիրոջը ողջունում է McZee-ն և այնուհետև խնդրում խաղալ կամ ստեղծել ֆիլմ; լոբբի և կոնցեսիոն ստենդ; կինոդիտման կինոթատրոն, 3D լոգոների և խորհուրդների համար նախատեսված ձեռնարկների նախագծման սենյակ, ֆիլմերի գաղափարների համար նախատեսված սենյակ (նաև այնտեղ, որտեղ կանգնած է տաղանդների գիրքը); և կինոնկարահանման գործիքների ստուդիան։ 3DMM-ի V3DMM տարբերակը սահմանափակում է ֆիլմերի դիտումը միայն ստուդիայում։
Տխրահռչակ Comic Sans տառատեսակը նույնպես առաջին անգամ հայտնվեց 3D Movie Maker-ում ։
Երրորդ կողմ
Օգտատերերի կողմից ստեղծված մի քանի ընդլայնման փաթեթներ և անիմացիոն գործիքներ կան, ինչպիսիք են՝
Doraemon Expansion Pack: Այս փաթեթը թողարկվել է միայն Ճապոնիայում։
Մի՛ շնչիր (ֆիլմ)
«Մի՛ շնչիր» (Don't Breathe), ամերիկյան սարսափ ֆիլմ, նկարահանված ռեժիսոր Ֆեդերիկո Ալվարեսի կողմից։ Ֆիլմում գլխավոր դերերը մարմնավորել են Ջեյն Լևին, Դիլան Միննեթը և Սթիվեն Լենգը։ Ֆիլմի պրեմիերան ԱՄՆ-ում տեղի է ունեցել 2016 թվականի մարտի 12-ին South by Southwest փառատոնի շրջանակներում, իսկ կինոթատրոններում այն էկրաններ է բարձրացել օգոստոսի 26-ին։
Սյուժե
Երեք երիտասարդ հանցավոր ընկերներ որոշում են գնալ Դետրոյթ, որի փողոցներից մեկում ապրում էր ընդամենը մի ծերուկ, ով մասնակցել է Իրաքի պատերազմին և կորցրել տեսողությունը։ Թվում է թե երիտասարդ արկածախնդիր ընկերները կարող են առանց որևէ ջանք գործադրելու հեշտությամբ թալանել ծերուկի գանձերը, որոնք, ըստ ընկերներից մեկի, անցում են 200.000 դոլարի սահմանը։ Գիշերը, երբ արդեն ծերունին քնել էր, նրանք անցնում են գործի, առաջին հերթին, իմանալով, որ նա շուն ունի, փորձում են ճանապարհից հեռացնել նրան։ Շանը քնեցնելուց հետո արդեն տուն մտնելու փորձեր են անում, սակայն ծերուկը խելացիորեն փակել էր բոլոր դռները և պատուհանները, նրանց մնում է միայն մտնել փոքրիկ պատուհանով, որով և աղջիկը մտնում է ներս։ Այնուհետև վերցնելով ապահովագրական սարքի հեռակառավարման վահանակը բացում է դուռը իր ընկերների համար։ Մտնելով ներս նրանք անցնում են գործի։ Փնտրելով սեյվը, որտեղ և գտնվում էր ծերունու հավաքած փողերը, ընկերներից մեկը մտնում է նաև նրա սենյակը, որտեղ նրան ավելի խորը քնեցնելու համար, օգտագործում է հատուկ գազային նյութ։
Սենյակից դուրս գալուց հետո, նրանք տեսնում են մի հնամաշ եղած դուռ, որը ամուր փակված էր կողպեքով։ Ընկերներից մեկը, գրպանից հանելով զենքը, կրակում է դռան կողպեքի վրա, որով և կարողանում է բացել դուռը։ Սակայն կրակոցից վախեցած ընկերներից մեկը լքում է նրանց և փախչելու փորձ կատարում։ Թվում է թե ամեն ինչ շատ լավ է դասավորվում հանցագործ խմբի անդամների համար, սակայն անսպասելիորեն հայտնվում է կույր ծերունին և փորձում պարզել նրանց իր տունը մտնելու պատճառը։ Ընկերներից մեկը վախենալով պահանջում է, որ ծերունին ոչ մի քայլ առաջ չգա, սակայն նրա պահանջները ապարդյուն անցան, քանի որ ծերունին լինելով զինվորական, հեշտությամբ վերցնում է նրանց իր ձեռքի զենքը և ստիպում նրան ասել, թե բացի իրանից տանը կան մարդիկ, թե ոչ։ Լսելով բացասական պատասխան, ծերունին սպանում է նրան և այնուհետև գնում փակելու բոլոր հնարավոր դուրս գալու ելքերը։
Ընկերներից մեկը վախեցած մտնում է ծերունու զգեստապահարան, որտեղ որոշ ժամանակ անց գալիս է ծերունին, և պատի հետևից բացում է սեյվը, որպեսզի ստուգի թե արդյոք տեղում է փողը։ Համոզվելով իր գանձերի անվտանգության մասին, նա գնում է սպանված տղայի դիակը թաքցնելու։ Զգեստապահարանում թաքնված աղջիկը տեսնում է սեյվի անվտանգության կոդը և մտապահում այդ։ Ընկերներից երրորդը, ով լսել էր կրակոցի ձայնը, շտապում է վերադառնալ իր ընկերների մոտ։ Մտնելով տուն նա հեռախոսի միջոցով սկսում է գրել իր ընկերներին և իմանում, թե կոնկրետ որտեղ են գտնվում նրանք։ Գալով հյուրասենյակ նա տեսնում է թե ինչպես է իր ընկերներից մեկի դիակը ծերունին տանում դեպի թաքստոց։ Այնուհետև կարողանում է գտնել իր ընկերուհուն։
Երբ նրանք հանդիպում են, ընկերուհին ասում է, որ տեսել է սեյվի տեղը և գիտի նաև անվտանգության կոդը։ Ընկերը ստուգում է, որ ծերունին մոտակայքում չէ, և նոր նրանք անցնում են սեյվը բացելու գործին։ Բացելով սեյվը նրանք ապշում են այնտեղի գանձերը տեսնելով և փորձում շուտափույթ վերցնել գումարը ու հեռանալ այդ դժոխքային տնից։ Սակայն ամեն ինչ այդքան էլ հեշտ չէր, ինչպես և թվում էր։ Նրանք որոշում են նկուղով դուրս գալ տնից, ուստի բացելով այն հնամաշ դուռը և իջնելով ներքև նրանք սարսափում են, երբ տեսնում են կապկպված մի աղջկա։ Այդ աղջիկը փորձում է ամեն կերպ նրանցից օգնություն խնդրել, և դուրս գալ այդ տնից։ Ընկերները մեկ ընդհանուր հայտատարի գալով օգնում են աղջկան, և նրանք երեքով փորձում են փախչել այդտեղից։
Արտաքին հղումներ
Կատեգորիա:Սարսափ ֆիլմեր Կատեգորիա:Ամերիկյան սարսափ ֆիլմեր Կատեգորիա:Ամերիկյան թրիլեր ֆիլմեր Կատեգորիա:2016 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան քրեական թրիլեր ֆիլմեր Կատեգորիա:Ամերիկյան սարսափ թրիլեր ֆիլմեր Կատեգորիա:Ամերիկյան քրեական ֆիլմեր Կատեգորիա:2010-ականների ֆիլմեր
Օդային զանգվածներ
Օդային զանգվածներ, համեմատաբար համասեռ ֆիզիկական հատկանիշներով (ջերմային, խոնավության, թափանցիկության) օդի ծավալուն (հիմնականում հորիզոն, ուղղությամբ) մասեր ներքնոլորտում։ Զբաղեցրած տարածքները համաչափելի են մայրցամաքների ու օվկիանոսների մեծ հատվածների հետ և շարժվում են մթնոլորտի ընդհանուր շրջանառության որևէ հոսանքի ուղղությամբ։ Օդային զանգվածների ձևավորման վրա առանձնապես ազդում են տեղանքի դիրքն ու աշխարհագրական պայմանները։ Ըստ ձևավորման շրջանների՝ տարբերում են արկտիկական և բարեխառն լայնությունների, արևադարձային և հասարակածային, ըստ ջերմային հատկանիշների՝ տաք, ցուրտ օդային զանգվածներ։ ՀՀ տարածքի եղանակային ռեժիմի վրա հիմնականում ազդում են արևմտյան բարեխառն օդային զանգվածները (55 %)։ Ամռանը հարավից ՀՀ տարածք են թափանցում արևադարձային ցամաքային (55 %), առանձին դեպքերում՝ նաև մերձարևադարձային ծովային (Միջերկրական և Սև ծովեր) օդային զանգվածներ։ Ձմեռային ամիսներին հանրապետության տարածքը ենթակա է սիբիրական անտիցիկլոնի և եվրոպական մասում ձևավորվող բարձր ճնշման մարզից թափանցող օդային զանգվածների ազդեցությանը։
Կատեգորիա:Օդերևութաբանություն Կատեգորիա:Եղանակ
Օսլոյի մայր տաճար (լյութերական)
Օսլոյի մայր տաճար (Oslo domkirke), լյութերական եկեղեցի Նորվեգիայի մայրաքաղաք Օսլոյում։ Պատկանում է Նորվեգիայի եկեղեցու Օսլոյի թեմին։ Կառուցվել է 1694 - 1697 թվականներին։ Հանդիսանում է Օսլոյի երեք քրիստոնեական տաճարներից մեկը։ Օծվել է 1697 թվականին:Այն օգտագործվում է Նորվեգիայի թագավորական ընտանիքի և Նորվեգիայի կառավարության կողմից տարբեր հանդիսավոր պածշտոնեական միջոցառումների կազմակերպման համար։ 1968 և 2001 թվականներին Օսլոյի տաճարում է կազմակերպվել Նորվեգիայի թագավորի թագադրման արարողությունները։
1848-1850 թվականներին ճարտարապետ Ալեքսիս դե Շատոնեֆայի կողմից տաճարը վերակառուցվել է։ 1950 թվականին կրկին վերանորոգվել է։ 2006 թվականի օգոստոսին կրկին փակվել է վերանորոգման նպատակով և կրկին վերաբացվել է 2010 թվականին ։
Օսլոյի տաճարը նաև հայտնի է իր վիտրաժներով և երգեհոնով։ Առաջին երգեհոնը տեղադրվել է տաճարում 1711 թվականին, իսկ վերջինը՝ 1997 թվականին  ։
Ծանոթագրություններ
Կատեգորիա:Նորվեգիայի տաճարներ
Էրմու
Էրմու, ճանապարհային կայան Մեծ Հայքում, Արտաշատ֊Սեբաստոբոլիս ուղեգծի վրա։ Ճշգրիտ տեղադրությունը՝ անորոշ։ Նշանակված է Պևտինգարյան քարտեզի Ռավեննացու օրինակում ։
Ծանոթագրություններ
Կատեգորիա:Ճանապարհային կայաններ այբբենական կարգով
Յոն Աուրտենեչե
Յոն Աուրտենեչե Բորդե (Jon Aurtenetxe Borde, ), իսպանացի ֆուտբոլիստ, «Միրանդես» ֆուտբոլային ակումբի պաշտպան։ Էթնիկ բասկ։
Կարիերա
Մեկ տարի անցկացրել է «Ամորբետի» սիրողական դպրոցում։ 2002 թվականից մինչև 2010 թվականը սովորել է Բիլբաոյի « Աթլետիկո » ակումբի պատանեկան հավաքականում։ « Աթլետիկո Բիլբաո յի» կազմում մասնակցել է 34 խաղի։
Իսպանիայի ազգային հավաքականում խաղացել է 17 տարեկանից մինչև 19 տարեկանը։ Ազգային հավաքականի կազմում խաղացել է մինչև 19 տարեկանը՝ մասնակցելով Եվրոպայի 2011 թվականի առաջնությանը։
Արտաքին հղումներ
Կատեգորիա:Իսպանացի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Լա Լիգայի ֆուտբոլիստներ
Ֆեյսբուքի աշխատանքի խաթարում (2021)
Ֆեյսբուքի աշխատանքի խաթարում, խոշոր ընդհատում, որը տեղի է ունեցել ամերիկյան Ֆեյսբուք սոցիալական ցանցի և մի շարք օժանդակ ծրագրերի (Facebook Massenger, Instagram, WhatsApp, Oculu) 2021 թվականի հոկտեմբերի 4 -ին, ժամը 15։40 -ին UTC  ։ Ծառայությունները դադարեցվել են ավելի քան 7 ժամ ։
Ընդհատումը հանգեցրել է այլ ծրագրերի (օրինակ՝ Discord, Թվիթթեր, Գուգլ, TikTok, Տելեգրամ, ՅուԹյուբ, Նեթֆլիքս, Zoom և Վայբեր ) օգտագործողների զանգվածային օգտագործմանը, որոնք ծանրաբեռնվածության պատճառով նույնպես դադարել են աշխատել կամ աշխատանքում անհաջողություններ են կրել   ։
Ընդհատումը թույլ չտվեց օգտվողներին գրանցվել կամ մուտք գործել օգտվողի հաշիվներ ։
Ընդհատումը պայմանավորված էր Ֆեյսբուքիի տիրույթի անունների սերվերներին (DNS) IP ուղղորդման կորստով ։
DNS ծառայությունները կրկին հասանելի են դարձել UTC 21։05-ին, սակայն UTC 22։00-ի դրությամբ Ֆեյսբուքը հաղորդել է, որ հավելվածների շերտի ծառայությունները դանդաղ վերականգնվում են Ֆեյսբուքում, Ինստագրամում և WhatsApp-ում ավելի քան յոթ ժամ ընդմիջումից հետո ։
Հետևանքների առումով վթարը 2008 թվականից ի վեր ճանաչվել է որպես ամենախոշորը Ֆեյսբուքում ։
Հետևանքներ
Ձախողման պատճառով անջատվել է Ֆեյսբուքի ներքին հաղորդակցությունը, աշխատակիցները չեն կարողացել ուղարկել կամ ստանալ արտաքին նամակներ, մուտք գործել կորպորատիվ գրացուցակներ և նույնականացվել որոշ Գուգլ փաստաթղթերում և խոշորացման ծառայություններում ։
Downdetector-ը, որը դիտարկում է կայքերի խափանումները, ամբողջ աշխարհում գրանցել է տասնյակ հազարավոր միջադեպեր ։
Ինտերնետ անվտանգության հետազոտող Սթիվ Գիբսոնը ասում է, որ «BGP-ի սովորական թարմացումը սխալի է հանգեցրել», ինչը արգելափակել է «հեռավար հասանելիությամբ մարդկանց» մուտքը սերվերներ՝ սխալը շտկելու համար, իսկ ֆիզիկական հասանելիություն ունեցող մարդիկ սխալը շտկելու իրավասություն չեն ունեցել ։
Խնդիրը գնահատվել է որպես ամենամեծը Ֆեյսբուքում 2008 թվականից ի վեր ։
Խաթարման օրը Ֆեյսբուքի բաժնետոմսերը նվազել են 4,89%-ով, Թվիթթերինը՝ 5,79%, Alphabet-ինը՝ 2,11%, Ամազոնինը՝ 2,85% ։
Ֆեյսբուքի գործադիր տնօրեն Մարկ Ցուկերբերգ ի կարողությունը նվազել է 6,6 մլրդ դոլարով   ։
Թվիթթերի և Տելեգրամի օգտվողները հայտնել են արձագանքման ավելի դանդաղ ժամանակի մասին, որը, ենթադրաբար, առաջացել է դրանից, որ Ֆեյսբուքի ծառայություններից օգտվող մարդիկ անջատման ժամանակ անցել են այլ ծառայությունների ։
Ծանոթագրություններ
Կատեգորիա:Ֆեյսբուք Կատեգորիա:2021 Կատեգորիա:Իրադարձություններ ԱՄՆ-ում
Ջավախք (գիրք)
«Ջավախք» (Javakhk, Джавахк), Հայկական ճարտարապետությունն ուսումնասիրող կազմակերպության կողմից 2006 թվականին հրատարակված «ՀՃՈՒ գիտական ուսումնասիրություններ» շարքի թվով 9-րդ գիրքը (Գիրք Թ)։ Այն հեղինակել է հուշարձանագետ, պատմաբան, բանահավաք, Հայկական ճարտարապետությունն ուսումնասիրող հիմնադրամի երևանյան գրասենյակի ղեկավար Սամվել Կարապետյանը։ Տպագրվել է եռալեզու տարբերակով՝ հայերեն, անգլերեն և ռուսերեն։ Աշխատությունը ներկայացնում է Ջավախքի շուրջ 100 բնակավայրերի պատմությունը։ Այս գրքի հրատարակումով փաստական նյութի համալիր ուսումնասիրության հիման վրա ներկայացված է Պատմական Հայաստանի Գուգարք նահանգի Ջավախք գավառի բնակավայրերի և պատմական հուշարձանների պատմությանը։ Առանձնահատուկ տեղ է հատկացված երկրամասում պահպանված վիմագրերի վերլուծություններին։ Հասցեագրված է հայ և վրաց ժողովուրդների պատմությամբ և մշակույթով հետաքրքրվողներին և ընթերցող լայն հասարակությանը։ Ներկայացված են նաև բովանդակությանն առնչվող արժեքավոր լուսանկարներ ։
«Ջավախք» գիրքը հրատարակվել է Հայկական ճարտարապետությունն ուսումնասիրող կազմակերպության գիտական խորհրդի երաշխավորությամբ և տպագրվել ՀՀ ԳԱԱ «Գիտություն» հրատարակչությունում։ Աշխատության հրատարակումը հովանավորել է Անուշ Զաքարյանը, Լիա Սերեդյանը, Արթուր Սերեդյանը, Ջանեթ Զաքարին, Իրմա և Մայքլ Մակարները, Օդրի և Վահան Գրեգորները, Արաքս և Գևորգ Ոսկանյանները, Ֆրիդա և Իսահակ Վարդանյանները, Մարգրեթ և Արմեն Հախնազարյանները։ Գիրքը նվիրվում է Արցախի Հանրապետության անկախության հռչակման 15ամյակին ։
Ծանոթագրություններ
Կատեգորիա:Հայերեն գրքեր Կատեգորիա:Ռուսերեն գրքեր Կատեգորիա:Անգլերեն գրքեր Կատեգորիա:ՀՃՈՒ գիտական ուսումնասիրություններ (գրքաշար) Կատեգորիա:Գրքեր Հայաստանի պատմության մասին Կատեգորիա:Հայ-վրացական հարաբերություններ Կատեգորիա:Ջավախք Կատեգորիա:2006 գրքեր Կատեգորիա:Գուգարք
Կոմպոտ
Կոմպոտ (ֆրանսերեն՝ compote), սլավոնական ծագմամբ, ոչ ալկոհոլային քաղցր աղանդերային ըմպելիք. պատրաստում են մրգերից կամ հատապտուղներից, կամ մրգերը, չրերն ու չորացրած հատապտուղները օշարակի մեջ եփելով, կամ մրգերն ու հատապտուղները պահածոյացնելով։
Ծագում
Դեռևս 18-րդ դարում Ռուսաստանում կար մրգերից և հատապտուղներից պատրաստված մի հայտնի ըմպելիք, որն անվանվում էր եփուկ։ Եփուկը տոնական կերակուր էր, որը մատուցվում էր ճրագալույցի տոնակատարության ժամանակ։ Այն պատրաստում էին չամիչից, տանձի, խնձորի, սալորի, սև սալորի, չրերից։ Կոմպոտ բառը ռուսաց լեզվի մեջ է մտել 18-րդ դարում՝ ֆրանսերեն compote բառից։ Առաջինը ֆրանսիացի խոհարարներն են սկսել կոմպոտ պատրաստել, մինչև հիմա Ֆրանսիայի խանութներում վաճառվում է կոմպոտ։ Կոմպոտը Ռուսաստանի և Արևելյան Եվրոպայի երկրների համար հանդիսանում է ավանդական ըմպելիք։ Կոմպոտը համարվում է լավագույն հատապտղամրգային պահածոն։ Կոմպոտները պահպանվում են ստերիլիզացիայի շնորհիվ։ Կոմպոտների մեծ մասը պատրաստվում է շաքարավազով, բայց այդ բաղադրիչը պարտադիր չէ։ Կոմպոտ պատրաստում են բոլոր ուտելի մրգերից և հատապտուղներից։ Բրոքհաուզի և Եֆրոնի հանրագիտական բառարան կոմպոտ է կոչվում մուրաբան, որը պատրաստված է տեխնիկական ճանապարհով սպիտակեցված մրգերից և հատապտուղներից, որոնք եփվում են այնքան ժամանակ,մինչև պտուղները փափկեն, պարունակում են ավելի քիչ քանակությամբ շաքար, քան ավանդական մուրաբաները, քանի որ այն նախատեսված չէ երկարատև պահպանման համար։ Ոչ երկար եփվելու շնորհիվ՝ մրգերի և հատապտուղների բնական համը լավ է պահպանվում ։
Կոմպոտների տեսակներ
Մասեդուանը մատուցում են բաժակների մեջ՝ սառը վիճակում։
Պատրաստման եղանակներ
Գոյություն ունեն կոմպոտների պատրաստման շատ եղանակներ։ Կոմպոտը պատրաստում են չորացրած մրգերից կամ հատապտուղներից՝ խնձոր, սալոր, ծիրան,ելակ, որոնք եփում են շաքարաջրում։ Կոմպոտը պատրաստում են նաև սառեցրած հատապտուղներից․ Ռուսաստանում ամենահայտնի հատապտուղներն են սև հաղարջը, կարմիր հաղարջը, ազնվամորին, փշահաղարջը։ Ըմպելիքն օգտագործելուց առաջ զովացնում են։ Որպեսզի պտուղները չկորցնեն իրենց ձևն ու գույնը, պետք է հետևել պատրաստման ժամանակին և չափից ավելի շատ չեփել․ մեծ կորիզավոր պտուղները՝ սալորը, ծիրանը, դեղձը, տանձը, խնձորն ու սերկևիլը պետք է լրացուցիչ եփել եռացող շաքարային օշարակի մեջ, իսկ ձմերուկը, սեխը, ցիտրուսները, բանանը, ելակը, հաղարջը, ազնվամորին կամ խաղողը չեն եփում, դրանք լցվում են եռացող օշարակի մեջ և անմիջապես էլ կոմպոտը վերցնում են կրակից։
Ջուդիթ Քարրի
'''Ջուդիթ Ա. Քարրի''' (Judith A. Curry, ), ամերիկացի կլիմայագետ և Ջորջիայի տեխնոլոգիական ինստիտուտի Երկրի և մթնոլորտային գիտությունների դպրոցի նախկին ղեկավար։ Նրա հետազոտությունների հետաքրքրության շրջանակը ներառում է արևադարձային ցիկլոնները, Երկրի հեռազննումը, մթնոլորտային մոդելավորումը, բևեռային կլիման, օվկիանոսի և մթնոլորտի փոխազդեցությունը և անօդաչու թռչող սարքերի օգտագործումը մթնոլորտային ուսումնասիրությունների համար։ Ազգային հետազոտական խորհրդի կլիմայի հետազոտության հանձնաժողովի անդամ է ։
Քարրին համարվում է «Մթնոլորտի և օվկիանոսների թերմոդինամիկա» (1999) (Thermodynamics of Atmospheres and Oceans) և «Մթնոլորտային գիտությունների հանրագիտարան» (2002) (Encyclopedia of Atmospheric Sciences), ինչպես նաև ավելի քան 140 գիտական աշխատությունների համահեղինակ։ Քարրիի մրցանակների շարքում է Ամերիկյան օդերևութաբանական ընկերությունից 1992 թվականին ստացած Henry G. Houghton Research Award մրցանակը։ Ինչ վերաբերում է կլիմայի փոփոխությանը, Քարրին կարծում է, որ ապագա կլիմայի սցենարները կանխատեսելիս, IPCC-ի զեկույցները սովորաբար անտեսում են այն, ինչ նա անվանում է «անորոշության հրեշ» ։ Քարրին նաև վարում է գիտա-հանրամատչելի բլոգ, որտեղ գրում է կլիմայագիտությանը վերաբերող թեմաների, ինչպես նաև գիտության և քաղաքականության փոխազդեցության վերաբերյալ հոդվածներ ։
Կրթություն
1974 թվականին Քարրին ավարտել է Հյուսիսային Իլինոյսի համալսարանը` ստանալով աշխարհագրական գիտությունների բակալավրի աստիճան։ 1982 թվականին Չիկագոյի համալսարանում ստացել է երկրագիտության բնագավառի փիլիսոփայության դոկտորի աստիճան ։
Կարիերա
Քարրին եղել է Ջորջիայի տեխնոլոգիական ինստիտուտի Երկրի և մթնոլորտային գիտությունների դպրոցի պրոֆեսոր և տնօրեն, որը ղեկավարել է 2002 թվականից մինչև 2013 թվականը։ Եղել է ՆԱՍԱ-ի Երկրի գիտությունների խորհրդատվական խորհրդի ենթահանձնաժողովի անդամ, որի առաքելությունն է խորհուրդներ և հանձնարարականներ տրամադրել ՆԱՍԱ-ի առաջնային ծրագրերի և քաղաքականության վերաբերյալ։ Նա համարվում է NOADA-ի  կլիմայի աշխատանքային խմբի նոր անդամ է և Գիտությունների ազգային ակադեմիայի  տիեզերական հետազոտությունների խորհրդի և կլիմայի աշխատանքային խմբի նախկին անդամ ։ Նա Բոլդերի Կոլորադոյի համալսարանի մթնոլորտային և օվկիանոսային գիտությունների նախկին պրոֆեսոր է, եղել է նաև Պենսիլվանիայի Պերդյուի և Ուիսկոնսին-Մեդիսոն համալսարանների պրոֆեսոր  ։ Քարրին եղել է Ջորջիայի տեխնոլոգիական ինստիտուտի Երկրի և մթնոլորտային գիտությունների դպրոցի պրոֆեսոր և տնօրեն, որը ղեկավարել է 2002 թվականից մինչև 2013 թվականը։ Եղել է ՆԱՍԱ-ի Երկրի գիտությունների խորհրդատվական խորհրդի ենթահանձնաժողովի անդամ, որի առաքելությունն է խորհուրդներ և հանձնարարականներ տրամադրել ՆԱՍԱ-ի առաջնային ծրագրերի և քաղաքականության վերաբերյալ։ Նա համարվում է NOADA-ի  կլիմայի աշխատանքային խմբի նոր անդամ էref name="Climate Etc"/> և Գիտությունների ազգային ակադեմիայի  տիեզերական հետազոտությունների խորհրդի և կլիմայի աշխատանքային խմբի նախկին անդամ ։ Նա Բոլդերի Կոլորադոյի համալսարանի մթնոլորտային և օվկիանոսային գիտությունների նախկին պրոֆեսոր է, եղել է նաև Պենսիլվանիայի Պերդյուի և Ուիսկոնսին-Մեդիսոն համալսարանների պրոֆեսոր  ։
Ակտիվորեն մասնակցել է արևադարձային ցիկլոնների ինտենսիվության և գլոբալ տաքացման միջև հնարավոր փոխհարաբերությունների ուսումնասիրությանը ։ Նրա հետազոտական խումբը նաև ուսումնասիրություններ է անցկացրել փոթորիկների և դրանց հասցրած  վնասի չափերի վերաբերյալ։ Այս ուսումնասիրությունը ցույց տվեց, որ, ի թիվս այլ բաների, փոթորիկների հասցրած վնասների չափը մեծապես կախված  է տորնադո համակարգի կողմից առաջացած հետևանքներից ։
Կլիմայի փոփոխություն
Չնայած Ջուդիթ Քարրին պաշտպանում է կլիմայի փոփոխությունների վերաբերյալ գիտական կարծիքները, բայց պնդում է, որ կլիմայագետները պետք է ավելի բարյացակամ լինեն նրանց հետ, ովքեր թերահավատորեն են վերաբերվում կլիմայի փոփոխության վերաբերյալ գիտական համաձայնությանը ։ Քարրին հայտարարում է, որ ինքը անհանգստացած է այն բանի համար, որը կլիմայագետների համայնքի կողմից կոչվում է «ցեղային բնավորություն», և ինքը տեսնում է, որ փորձում են կանգնել տվյալների ազատ տարածման և վերլուծության անկախ գնահատման ճանապարհին ։
2013 թվականին Քարրին ցուցմունք տվեց շրջակա միջավայրի հարցերով պալատի ենթահանձնաժողովին ՝ կարևորելով ապագա կլիմայի կանխատեսման շատ կարևոր անորոշությունների նշանակությունը ։
2014 թվականի հոկտեմբերին նա գրում է լրագրողական հոդված The Wall Street Journal-ի համար, որում նա պնդում է, որ 21-րդ դարի վերջին մարդածին տաքացումը պետք է ցածր լինի «վտանգի» մակարդակից 2 °C-ով, բացառությամբ Կլիմայի փոփոխությունների վերաբերյալ փորձագետների միջպետական խմբի (ԿՓՎՄԽ) արտանետումների առավել ծայրահեղ սցենարի, մինչդեռ ԿՓՎՄԽ-ն կանխատեսում էր ջերմաստիճանի 2 °C-ից բարձր տաքացում, մինչև 2040 թվականը։
Թարշան Տենեսը
Թարշան Տենես, լեռ Վասպուրականի լեռների հարավային հատվածում։ Կոտուր գյուղաքաղաքից մի փոքր հյուսիս ։
Ծանոթագրություններ
Կատեգորիա:Հայկական լեռնաշխարհի լեռներ
Չուվաշերեն
Չուվաշերեն (ինքնանվանումը՝ чӑваш чӗлхи, Çovaş Çölhi, چأۋاش چۀلخې), չուվաշների ազգային լեզուն, Չուվաշիայի Հանրապետության պաշտոնական լեզուն ։ Աշխարհի լեզուների տոհմաբանական դասակարգմամբ այն պատկանում է թյուրքական լեզվախմբին և հանդիսանում է բուլղարական խմբի միակ կենդանի լեզուն ։
Բացի Չուվաշիայից, լեզուն տարածված է նաև Բաշկորտոստանի, Սամարայի մարզի, Ուլյանովսկի մարզի, Սարատովի մարզի և Պենզայի մարզի չուվաշական համայնքներում, ինչպես նաև Ուրալի, Պովոլժիեի և Սիբիրի մարզերում։ Չուվաշական Հանրապետությունում այն ռուսերենին զուգահեռ պաշտոնական լեզու է, Չուվաշական Հանրապետության օրենքները պաշտոնապես հրապարակվում են երկու լեզուներով ։
Ռուսաստանում չուվաշերենին տիրապետողների թիվը կազմում է մոտ 1,04 միլիոն մարդ (2010 թվականի մարդահամարի հիման վրա)։ Ընդ որում, էթնիկ չուվաշների թիվը 2010 թվականի համառուսական մարդահամարի տվյալներով կազմում է 1 մլն 436 հազար մարդ, որոնց 55 %-ը ապրել է Չուվաշական Հանրապետությունում։
Չուվաշերենը որպես դպրոցական առարկա դասավանդվում է Չուվաշական Հանրապետության դպրոցներում, Բաշկորտոստանի և Թաթարստանի որոշ շրջաններում, դասավանդվում է նաև Չուվաշիայի բուհերում։ Չուվաշական Հանրապետությունում չուվաշերենով թողարկվում են ռադիո- և հեռուստահաղորդումներ, լույս են տեսնում պարբերականներ ։ Բաշկորտոստանի և Թաթարստանի որոշ շրջաններում թերթերը հրատարակվում են չուվաշերենով (օրինակ՝ «Սուվար» թերթը, որը հրատարակվում է Թաթարստանում)։
Ծանոթագրություններ
Կատեգորիա:Ռուսաստանի լեզուներ Կատեգորիա:Թյուրքական լեզվաընտանիքի լեզուներ Կատեգորիա:Չուվաշիա Կատեգորիա:Կցական լեզուներ Կատեգորիա:Ալթայան լեզուներ Կատեգորիա:Մեռնող լեզուներ
When You Believe
When You Belíeve («Երբ դու հավատում ես»), ամերիկյան հայտնի երգ, որը 1998 թվականին գրել է ամերիկացի բանաստեղծ, կոմպոզիտոր Սթիվեն Շվարցը և այն դուետով կատարել են  Մրայա Քերին և Ուիթնի Հյուսթոնը։ Ստեղծագործությունը ձայնագրվել է DreamWorks  ամերիկյան կինոընկերության կողմից և այն հանդիսացել է  «Եգիպտոսի արքայազն» մուլտֆիլմի սաունդթրեքը։ 1998 թվականի  նոյեմբերի 2-ին այն թողարկվել է՝ որպես առանձին սինգլ, իսկ ավելի ուշ մտել է «Եգիպտոսի արքայազն» մուլտֆիլմի ալբոմի  և  Մրայա Քերիի անձնական՝ «My Love Is Your Love» և «Number 1's» ալբոմի մեջ։
Երգը ժամանակակից քննադատների կողմից իրարամերժ կարծիքների է արժանացել։ Չնայած զանգվածային լրատվամիջոցների մեծ ուշադրությանը՝ «When You Believe» երգն ամերիկյան հիթ-շքերթում համեստ հաջողություններ է գրանցել։ Մասնավորապես Billboard Hot 100   ամերիկյան հիթ-շքերթում երգ  զբաղեցրել է  տասնհինգերորդ հորիզոնականը ։ Երգը լայն ճանաչում է գտել նաև Եվրոպայում  և հասել իր գագաթնակետին՝ մտնելով Բելգիայի և Ֆրանսիայի ,, Իտալիայի, Նիդերլանդների, Նորվեգիայի, Իսպանիայի, Շվեդիայի, Շվեյցարիայի և Մեծ Բրիտանիայի  երգերի լավագույն հնգյակի մեջ ։ Ի շնորհիվ  այս երգով ալբոմների մեծաթիվ վաճառքի՝ Եվրոպայում և Հյուսիսային Ամերիկայում, «When You Believe»  երգը ստացել է տարբեր մրցանակներ։ Այսպես. Ավստրալիայում, Ֆրանսիայում , Գերմանիայում , Շվեյցարիայում և ԱՄՆ-ում երգը ստացել է երաժշտական ստեղծագործությունների Ոսկե սկավառակ  վկայական, իսկ Նորվեգիայում՝ երաժշտական ստեղծագործությունների  Պլատինե սկավառակ  վկայական ։
1999 թվականի մարտի 21-ին «When You Believe»  երգը  ստացել է  «Օսկար»  մրցանակ՝ որպես ֆիլմի լավագույն երգ՝ Օսկարի 71-րդ մրցանակաբաշխության ժամանակ ։ Առաջին անգամ երգը կենդանի կատարվել է 1998 թվականի նոյեմբերի 26-ին «Օփրա Ուինփրիի շոուի» ժամանակ,  որի հյուրերն էին Քերին և Հյուսթոնը։ Ավելի ուշ երգչուհիները  համերգների ժամանակ բազմիցս կատարել են հիթը՝ ինչպես միասին, այնպես էլ՝ առանձին։
Երգի մասին
«Եգիպտոսի արքայազնը» մուլտֆիլմում  երգը կատարվում է երկու անձի կողմից՝ Սեպֆորայի, որին ձայնակցել է Միշել Պֆայֆերը և Միրիամի (ձայնակցությունը՝ Սանդրա Բուլոք, վոկալ՝ Սալի Դվորսկի)։ Նրանք Աստծուն են ուղղում իրենց աղոթքները, սակայն դրանք անպատասխան են մնում։ Աղջիկները զարմանում են՝ ինչպես կարող է Աստված չպատասխանել իրենց անկեղծ խնդրանքին։ Բայց ի վերջո նրանք հասկանում են, որ, եթե դու հավատում ես Աստծուն, ապա  հրաշքներն անպայման կատարվում են։ Մուլտֆիլմի հիմնական հերոսները հրեաներ են, որոնց նվիրական երազանքը կատարվել է. նրանք դուրս են եկել Եգիպտոսից և ազատություն են ձեռք բերել։
Երգը վաճառքի նպատակով Հյուսթոնը և Քերին այն ձայնագրել են իսրայելցի երեխաների երգչախմբի հետ, որոնց ձայնային տվյալները երգն ավելի բարի և հոգեզմայլ են  դարձրել։
«Օսկար» մրցանակից բացի երգը ստացել է նաև այլ մրցանակներ։  When You Believe երգը  ներկայացվել է  «Ոսկե գլոբուս» մրցանակաբաշխությանը՝ «Լավագույն երգ»  և  «Գրեմմի» մրցանակաբաշխությանը՝ «Ձայնային լավագույն համատեղ փոփ կատարում» անվանակարգերում։
2007 թվականին երգիչ Լեոն Ջեքսոնը ներկայացրել է երգի քավեր տարբերակը։
Երգի բառեր
When you believe (feat. Mariah Carey) Many nights we pray With no proof anyone could hear And our hearts a hopeful song We barely understand Now we are not afraid Although we know there's much to fear We were moving mountains long Before we know we could
There can be miracles When you believe Though hope is frail It's hard to kill Who know what miracle You can achieve When you believe Somehow you will You will when you believe
In this time of fear When prayer so often proves in vain Hope seems like the summer birds Too swiftly flown away And now I am standing here My heart's so full I can't explain Seeking faith and speaking words I never thought I'd say
There can be miracles When you believe (When you believe) Though hope is frail It's hard to kill Who know what miracle You can achieve (You can achieve) When you believe Somehow you will You will when you believe
They don't always happen when you ask And it's easy to give in to your fear But when you're blinded by your pain Can't see you way safe through the rain Thought of a still resilient voice Says love is very near
There can be miracles (miracles) When you believe (When you believe) Though hope is frail It's hard to kill Who know what miracles You can achieve (You can achieve) When you believe Somehow you will You will when you believe You will when you believe You will when you believe Just believe You will when you believe
Արտաքին հղումներ
Կատեգորիա:Ուիթնի Հյուսթոնի երգեր Կատեգորիա:Զուգերգեր Կատեգորիա:1998 սինգլներ Կատեգորիա:Մրայա Քերիի երգեր Կատեգորիա:1998 երգեր Կատեգորիա:Երգեր կրոնի մասին Կատեգորիա:Սինգլներ այբբենական կարգով Կատեգորիա:Ամերիկյան երգեր Կատեգորիա:Փոփ երգեր Կատեգորիա:Irish Singles Chart գլխավորած սինգլներ Կատեգորիա:UK Singles Chart գլխավորած սինգլներ
Զակամ Վերին (գետահովիտ)
Զակամ Վերին, գետնահովտ Հայկական լեռնաշխարհում, Կուրի աջակողմյան վտակ Ձեգամ գետի վերին հոսանքի ավազանում։ Զակամ Վերին և նույն գետի ստորին հոսանքի ավազանում տարածվող Ներքին Զակամ գետահովիտները միասին միասին վերցրած Հայոց Աղվանից Եսայի կաթողիկոսըը հիշատակում է Ամիրշահ Շատինլու անունով ։
Գարուն, ամառ, աշուն, ձմեռ․․․ և նորից գարուն
Բովանդակություն
Լեռնային խաղաղ վայրում, որտեղ կյանքը ենթարկվում է բնության ռիթմին, լճի մակերեսին գտնվում է պագոդան։ Նրա բնակիչներն են ծեր վանական բժիշկը և նրա երիտասարդ սանը։ Թեև Բարձրագույն Ճշմարտությունից ծերունուն բաժանում է միայն մահկանացու շերտը, սակայն նա ի զորու չէ կանխել սպասվելիք իրադարձությունները, այնպես, ինչպես ոչ ոք չի կարող կանգնեցնել տարվա եղանակների հերթափոխը։ Այդպես անցնում են գարունը, ամառը, աշունը, ձմեռը, և նորից գալիս է գարուն։
Գարուն
Ուսուցիչը դաստիարակում է տասը տարեկան տղային։ Սովորեցնում է, թե ինչպես պետք է տարբերակել բուժիչ և թունավոր խոտաբույսերը։ Մի անգամ տղան չարաճճիություն է անում և քար կապում ձկան, գորտի և օձի վրա։ Կենդանիներից երկուսը սատկում են։ Վանականը, փորձելով հասկացնել տղային իր արարքի դաժանությունը, նրա մեջքին քար է կապում՝ միաժամանակ ասելով, որ գլխավոր պատիժը լինելու է նրա ներսում։
Ամառ
Տղան արդեն մեծացել է, դարձել պատանի։ Մի կին ուսուցչի մոտ է բերում իր հիվանդ դստերը։ Վանականն սկսում է բուժումը, իսկ նրա սանը աչքը չի հեռացնում գեղեցիկ հյուրից։ Սկզբում պատանու ուշադրությունը մերժվում է աղջկա կողմից, սակայն ի վերջո նրանց միջև առաջանում է սիրային կապ։ Ծերունին յուրովի է արձագանքում դրան՝ նշելով, որ կատարվել է այն, ինչ պետք է կատարվեր, սակայն աղջկան ուղարկում է տուն։ Պատանին ևս լքում է ուսուցչին։
Աշուն
Ծերունին ամսագրից տեղեկանում է, որ 30-ամյա մի տղամարդ խանդի հողի վրա սպանել է կնոջը և փախուստի դիմել։ Նա հասկանում է, որ մարդասպանն իր աշակերտն է, ով շուտով վերադառնում է ճգնավորության։ Ուսուցիչը նրան տանջանքների է ենթարկում, մասնավորապես, ստիպում է տախտակամածի վրա փորագրել զայրույթը մեղմող բուդդայական սուտրա։ Այդ ժամանակ հանցագործին ձերբակալելու նպատակով գալիս են ոստիկանները։ Ուսուցիչն ասում է, որ տղամարդը նախ պետք է ավարտի աշխատանքը։ Վերջինս աշխատում է ամբողջ գիշեր և ավարտելով ուժասպառ ընկնում գետնին։ Ուսուցիչը և ոստիկանները սուտրայի բառերը գունավորում են։ Աշակերտին տանելուց հետո ուսուցիչը ինքնահրկիզում է իրականացնում։
Ձմեռ
Պատիժը կրելուց հետո աշակերտը, որն արդեն հասուն տղամարդ է, վերադառնում է պագոդա։ Նա հայտնաբերում է ֆիզիկական վարժությունների կատարման մասին տետրը և սկսում կատարել։ Նրա մոտ է գալիս դեմքը կապած մի կին՝ բերելով իր երեխային։ Գիշերը կինը հեռանում է և խեղդվում լճում։ Տղամարդը սառույցից քանդակում է Բուդդայի արձանը, իսկ մյուսը, որն իրեն էր մնացել իր ուսուցչից, բարձրացնում է լեռան վրա։
Ճգնավորի դերը կատարել է ռեժիսոր Կիմ Կի Դուկը։
Նորից գարուն
Կղզում նորից գարուն է։ Վանականն զբաղվում է նոր աշակերտի դաստիարակությամբ։ Նա այնպիսին է, ինչպիսին ինքն էր։ Տղան գնում է այն վայրը, որտեղ մանուկ հասակում խաղում էր վանականը և տանջում կրիային՝ ծիծաղելով այնպես, ինչպես տղան ֆիլմի սկզբում։
Գեղարվեստական առանձնահատկություններ
Սյուժեի բոլոր մասերն իրականում զարգանում են տարվա այն եղանակին, որը նշված է։
Երաժշտություն
Ֆիլմի ավարտին հնչող «Չոնսոն արիրան» երգը կատարում է Կիմ Յոնիմը։
Արտաքին հղումներ
Կատեգորիա:2003 ֆիլմեր Կատեգորիա:Հարավկորեական ֆիլմեր Կատեգորիա:Կորեերեն ֆիլմեր Կատեգորիա:2000-ականների դրամա ֆիլմեր
Պոմբիա սաֆարի-պարկ
Պոմբիա սաֆարի-պարկ (Safari Park di Pombia), կենդանաբանական այգի և զվարճանքի զբոսայգի Հյուսիսային Իտալիայում, Պիեմոնտ մարզի Պոմբիա կոմունայում։ Պարկը ստեղծվել է 1976 թվականին, Անջելո Լոմբարդիի կողմից։ Զբաղեցնում է 400 հազար մետր քառ. տարածք ։ 1999 թվականին, երբ արդեն այգին խարխլվել էր, Օրֆեո Տրիբերտին ձեռք է բերում այն և սկսում լայնամասշտաբ վերակառուցողական աշխատանքներ։ Նրա օրոք, այգին բաժանված էր երկու գոտիների՝ սաֆարի-պարկ և զվարճանքների այգի։ Սաֆարի-պարկը համագործակցում է Թուրինի համալսարանի անասնաբուժության ֆակուլտետի հետ և անցկացնում մի շարք հետազոտական նախագծեր, մասնավորապես՝ գյուղատնտեսական կենդանիների պաթոլոգիայի և հազվադեպ տեսակների ոչնչացման կանխարգելման վերաբերյալ։ Այգում ապրում են ավելի քան 600 տեսակի կենդանիներ։
Այգին ուշագրավ է նրանով, որ այստեղ ապրում են սպիտակ առյուծներ (ալբինոսներ), որոնք 2004 և 2006 թվականներին ձագեր են ունեցել ։ 2011 թվականի հուլիսին Պոմբիա սաֆարի-պարկում հիմնադրվել է Sos Elephants շահույթ չհետապնդող հիմնադրամը, որի նպատակն է պահպանել բորնեյան փղերին ։
Դոնի 1-ին կազակական գունդ
Դոնի Առաջին կազակական գունդ, գոյություն է ունեցել 1874-1918 թթ., տեղակայված է եղել Մոսկվայում, Նիկոլայևյան զորանոցում։ Գնդի տոնը նշվում է օգոստոսի 17 (30)-ին։
Կոդավորումն ուսադիրների վրա
Մինչ 1915 թ.-ի հոկտեմբերի 15-ը՝ բոսորագույն «1»: Դրանից հետո բոսորագույն «1.Д.»: 1916թ.-ից՝ Նիկոլայ II-ի միացագիրը (սպաներինը՝ ոսկեգույն, կարգով ավելի ցածրերինը՝ սպիտակ ներկով)։ 1917 թ.-ի ապրիլ՝ բոսորագույն «1.Д.»:
Գրականություն
Կատեգորիա:Ռուսական կայսրություն
Թաղնա
Ծանոթագրություններ
Կատեգորիա:Նախիջևանի լեռներ Կատեգորիա:Շահբուզի շրջան
Աուգուստո Պինոչետ
Աուգուստո Պինոչետ (Augusto Pinochet, ամբողջական անունը` Աուգուստո Խոսե Ռամոն Պինոչետ Ուգարտե (Augusto José Ramón Pinochet Ugarte), ), չիլիական պետական և ռազմական գործիչ, գեներալ-կապիտան, իշխանության գլուխ կանգնել է 1973 թվականին` զինվորական հեղաշրջման արդյունքում, ԱՄՆ-ի կառավարության օժանդակությամբ տապալելով նախագահ Սալվադոր Ալյենդեի սոցիալիստական կառավարությունը։ Չիլիի Կառավարական խունտայի նախագահն էր (1973-1981 թթ.), Չիլիի բռնապետն ու նախագահը (1974-1990 թթ.) և Չիլիի Զինված ուժերի գերագույն հրամանատարը (1973-1998 թթ.):
Ծագում
Աուգուստո Պինոչետը ծնվել է Չիլիի խոշորագույն նավահանգստային քաղաքներից մեկում ` Վալպարաիսոյում։ Նրա հայրը` Աուգուստո Պինոչետ Վերան, նավահանգստային մաքսատան ծառայող էր, իսկ մայրը` տնային տնտեսուհի էր և մեծացնում էր վեց երեխա, որոնցից ավագը երկրի ապագա ղեկավարն էր։ Պինոչետի նախապապը ծագումով բրետոնացի էր և Լատինական Ամերիկա էր եկել Ֆրանսիայից։ Իր ընտանիքի հետագա սերունդների համար, նա որպես ժառանգություն թողել էր ոչ քիչ միջոցներ։
Զինվորական կարիերա
Աուգուստոն, որպես «միջին դասի» ներկայացուցիչ, դեպի վեր իր ճանապարհը կարող էր հարթել միայն զինված ուժերում ծառայելով, որին էլ կապեց իր ճակատագիրը 17 տարին լրանալուց հետո` ընդունվելով Սան-Բեռնարդոյի հետևազորային ուսումնարան։ Մինչ այդ նա սովորել էր Սուրբ Ռաֆայելի սեմինարիային կից դպրոցում, Կիլոտայի ինստիտուտում և Վալպարաիսոյի Ֆրանսիական հայրերի սուրբ սրտերի դպրոցում։ Հետևազորային ուսումնարանում նա անց է կացրել չորս տարի (1933-1937 թթ.), ավարտել է այն կրտսեր սպայական կոչումով և սկզբում նշանակվել Կոնսեպսիոնում գտնվող «Չակաբուկո» զորագնդում, իսկ հետո ` Վալպարաիսոյի «Մայպո» զորագնդում ծառայելու։